ᱨᱟᱡᱽ ᱵᱷᱚᱵᱚᱱ, ᱦᱟᱭᱫᱽᱨᱟᱵᱟᱫᱽ

ᱨᱟᱡᱽ ᱵᱷᱚᱵᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱦᱟᱭᱫᱽᱨᱟᱵᱟᱫᱽ ᱥᱚᱦᱚᱨ ᱨᱮ ᱢᱮᱱᱟᱜ ᱛᱮᱞᱮᱝᱜᱟᱱᱟ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱭᱟᱜ ᱥᱚᱨᱠᱟᱨᱤ ᱚᱲᱟᱜ ᱠᱟᱱᱟ ᱾ ᱱᱚᱣᱟ ᱫᱚ ᱦᱩᱥᱮᱱ ᱥᱟᱜᱚᱨ ᱡᱷᱤᱞ ᱥᱩᱨ ᱨᱮ ᱥᱳᱢᱟᱡᱤᱜᱩᱰᱟ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
᱑᱙᱓᱖ ᱥᱮᱨᱢᱟ ᱨᱮ ᱢᱩᱪᱟᱹᱫ ᱱᱤᱡᱟᱢ ᱢᱤᱨ ᱩᱥᱢᱟᱱ ᱚᱞᱤ ᱠᱷᱟᱱ ᱟᱜ ᱥᱟᱥᱚᱱ ᱚᱠᱛᱚ ᱨᱮ ᱮᱨᱤᱠ ᱢᱟᱨᱮᱴ ᱟᱨ ᱡᱮᱭᱱ ᱭᱟᱨ ᱡᱚᱝ ᱦᱚᱛᱮᱛᱮ ᱱᱚᱣᱟ ᱨᱮᱱᱟᱜ ᱰᱤᱡᱟᱭᱤᱱ ᱟᱨ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱚᱛ ᱡᱟᱭᱜᱟ ᱫᱚ ᱒᱑.᱕᱐ ᱮᱠᱚᱲ (᱘.᱔ ᱦᱮᱠᱴᱚᱨ) ᱢᱮᱱᱟᱜᱼᱟ ᱾

ᱱᱤᱡᱟᱢ ᱥᱚᱨᱠᱟᱨ ᱫᱚ ᱦᱟᱭᱫᱽᱨᱟᱵᱟᱫᱽ ᱨᱟᱡᱚᱥᱴᱷᱤ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱭᱟᱜ ᱥᱚᱨᱠᱟᱨᱤ ᱚᱲᱟᱜ ᱞᱟᱹᱜᱤᱫ ᱱᱟᱣᱟᱵᱽ ᱥᱟᱦᱡᱳᱨ ᱡᱚᱝᱜᱽ ᱟᱨ ᱥᱟᱭᱚᱫᱽ ᱟᱠᱤᱞ ᱵᱤᱞᱜᱨᱟᱢᱤ ᱭᱟᱜ ᱱᱚᱣᱟ ᱥᱚᱢᱯᱚᱛᱤ ᱫᱚᱭ ᱦᱟᱛᱟᱣ ᱞᱮᱜᱼᱟ ᱾ ᱱᱚᱣᱟ ᱥᱚᱢᱯᱚᱛᱤ ᱨᱮ ᱵᱟᱨᱭᱟ ᱢᱟᱨᱮ ᱵᱤᱞᱰᱤᱝ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱱᱤᱛᱚᱜᱟᱜ ᱫᱚᱨᱵᱟᱨ ᱦᱚᱞ ᱢᱮᱱᱟᱜᱼᱟ ᱾ ᱤᱱᱟᱹ ᱛᱟᱭᱚᱢ ᱱᱟᱣᱟ ᱥᱴᱨᱚᱠᱪᱚᱨ ᱞᱟᱹᱜᱤᱫ ᱴᱷᱟᱶ ᱵᱮᱱᱟᱣ ᱞᱟᱹᱜᱤᱫ ᱛᱮ ᱱᱚᱣᱟ ᱠᱚ ᱫᱚᱦᱚ ᱠᱮᱜᱼᱟ ᱾

ᱫᱚᱨᱵᱟᱨ ᱦᱚᱞ ᱵᱷᱚᱵᱚᱱ ᱨᱤᱱᱤᱡ ᱡᱚᱛᱚ ᱠᱷᱚᱱ ᱯᱩᱭᱞᱩ ᱨᱟᱡᱟ ᱫᱚ ᱥᱚᱨ ᱚᱠᱵᱚᱨ ᱦᱟᱭᱫᱽᱨᱤ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱑᱙᱓᱖ ᱠᱷᱚᱱ ᱑᱙᱔᱑ ᱫᱷᱟᱹᱨᱤᱡ ᱦᱟᱭᱫᱽᱨᱟᱵᱟᱫᱽ ᱯᱚᱱᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱮ ᱛᱟᱦᱮᱸ ᱠᱟᱱᱟᱭ ᱾ ᱢᱮᱱᱠᱷᱟᱱ ᱩᱱᱤ ᱫᱚ ᱠᱟᱹᱡ ᱚᱠᱛᱚ ᱞᱟᱹᱜᱤᱫ ᱛᱮ ᱱᱚᱸᱰᱮᱭ ᱛᱟᱦᱮᱸ ᱮᱱᱟᱭ ᱟᱨ ᱟᱡᱟᱜ ᱚᱲᱟᱜ ᱫᱚ ᱚᱱᱟ ᱥᱩᱨ ᱨᱮ ᱢᱮᱱᱟᱜ ᱵᱤᱞᱰᱤᱝ ᱨᱮᱭ ᱥᱮᱱ ᱮᱱᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱫᱚ ᱫᱤᱞᱠᱩᱥᱟ ᱜᱮᱥᱴ ᱦᱟᱣᱩᱥ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾

ᱱᱚᱣᱟ ᱛᱟᱭᱚᱢ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱢᱟᱨᱟᱝ ᱢᱚᱱᱛᱨᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱪᱷᱚᱛᱛᱟᱨᱤ ᱠᱮ ᱱᱟᱣᱟᱵᱽ (᱑᱙᱔᱑-᱑᱙᱔᱖ ᱟᱨ ᱢᱮᱭ-ᱱᱚᱵᱷᱮᱢᱵᱚᱨ, ᱑᱙᱔᱗), ᱥᱚᱨ ᱢᱤᱨᱡᱟ ᱤᱥᱢᱟᱭᱤᱞ (ᱚᱜᱚᱥᱴᱚ ᱑᱙᱔᱖ ᱠᱷᱚᱱ ᱢᱮᱭ ᱑᱙᱔᱗), ᱥᱚᱨ ᱢᱮᱦᱫᱤ ᱭᱟᱨ ᱡᱟᱝᱜᱽ (ᱱᱚᱵᱷᱮᱢᱵᱚᱨ-ᱰᱤᱥᱮᱢᱵᱚᱨ, ᱑᱙᱔᱗) ᱟᱨ ᱢᱤᱨ ᱞᱟᱭᱤᱠ ᱚᱞᱤ, ᱤᱱᱴᱟᱨᱢᱤᱴ ᱥᱚᱨᱠᱟᱨ ᱠᱟᱣᱩᱱᱥᱤᱞ ᱨᱤᱱᱤᱡ ᱯᱟᱨᱥᱮᱛ (᱑᱙᱔᱗-᱔᱘) ᱾

ᱥᱟᱦ ᱢᱟᱱᱡᱤᱞ
ᱥᱟᱦ ᱢᱟᱱᱡᱤᱞ, ᱨᱟᱡᱽ ᱵᱷᱚᱵᱚᱱ ᱮᱥᱴᱮᱴ ᱨᱮ ᱑᱙᱑᱔ ᱥᱟᱞ ᱠᱷᱚᱱ ᱢᱟᱲᱟᱝ ᱨᱮᱱᱟᱜ ᱢᱤᱫᱴᱟᱹᱝ ᱵᱤᱞᱰᱤᱝ ᱠᱟᱱᱟ, ᱱᱚᱣᱟ ᱫᱚ ᱢᱤᱫᱴᱟᱹᱝ ᱟᱨᱠᱤᱴᱮᱠᱪᱟᱨᱟᱞ ᱚᱛ ᱥᱤᱢᱟᱹ ᱠᱟᱱᱟ ᱟᱨ ᱱᱤᱛᱚᱜ ᱱᱚᱣᱟ ᱨᱮᱱᱟᱜ ᱵᱮᱵᱷᱟᱨ ᱫᱚ ᱛᱮᱞᱮᱝᱜᱟᱱᱟ ᱨᱤᱱᱤᱡ ᱨᱟᱡᱽᱯᱟᱞ ᱟᱜ ᱟᱰᱵᱷᱟᱭᱡᱚᱨ ᱠᱚᱣᱟᱜ ᱚᱯᱷᱤᱥ ᱞᱮᱠᱟᱛᱮ ᱦᱩᱭᱩᱜ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

 ᱛᱮᱞᱮᱝᱜᱟᱱᱟ ᱨᱤᱱᱤᱡ ᱨᱟᱡᱽᱯᱟᱞᱟᱜ ᱥᱚᱨᱠᱟᱨᱤ ᱣᱮᱵᱥᱟᱭᱤᱴ ᱑ ᱚᱠᱴᱚᱵᱚᱨ ᱒᱐᱒᱐ ᱨᱮ ᱧᱟᱢ ᱞᱮᱱᱟ ᱾
 ᱨᱟᱡᱽ ᱵᱷᱚᱵᱚᱱ, ᱦᱟᱭᱫᱽᱨᱟᱵᱟᱫᱽ ᱨᱮᱱᱟᱜ ᱱᱟᱜᱟᱢ (ᱜᱚᱵᱚᱨᱱᱚᱨ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ) ᱑ ᱚᱠᱴᱚᱵᱚᱨ ᱒᱐᱒᱐ ᱨᱮ ᱧᱟᱢ ᱟᱠᱟᱱᱟ ᱾

ᱛᱷᱚᱠ:ᱥᱤᱧᱚᱛ ᱨᱮ ᱯᱚᱱᱚᱛ ᱜᱚᱢᱠᱮ ᱠᱚᱣᱟᱜ ᱚᱲᱟᱜ ᱠᱚ